钦定古今图书集成/历象汇编/历法典/第081卷 > 闰赋 张季友 > 撰定岁馀疏 后周王朴
## 钦定古今图书集成/历象汇编/历法典/第081卷 > 闰赋 张季友 > 撰定岁馀疏 后周王朴

曰：“臣闻圣人之作也，在乎知天之变者也。人情之动，
则可以言知之；天道之动，则当以数知之。数之为用
也，圣人以之观天道焉。岁月日时，由斯而成；阴阳寒
暑，由斯而节；四方之政，由斯而行。夫为国家者，履端
立极，必体其元；布政考绩，必因其岁；礼动乐举，必正
其朔；三农百工，必顺其时；五刑九伐，必顺其气；庶务
有为，必从其日月。”是以圣人受命，必治历数。故五纪
有常度，庶征有常应，正朔行之于天下也。自唐之季，
凡历数朝乱日失天，垂将百载，天之历数，汨陈而已。
陛下顺考古道，寅畏上天，咨询庶官，振举坠典，臣虽
非能者，敢不奉诏？乃包万象以为法，齐七政以立元，
测圭箭以候气，审脁朒以定朔，明九道以步月，校迟
疾以推星，考黄道之斜正，辨天势之升降，而交蚀详
焉。夫立天之道，曰阴与阳。阴阳各有数，合则化成矣。
阳之策三十六，阴之策二十四，奇偶相命，两阳三阴，
同得七十二。何则？阴阳之数合七十二者，化成之数
也。化成则谓之五行之数。五行之得期数，过之者谓
之气盈，不及者谓之“朔虚。”至于应变分用，无所不通，
故以七十二为经法。经者，常用之法也。百者，数之节
也。随法进退，不失旧位，故谓之“通法。”以通法进经法，
得七千二百，谓之“统法。”自元入经，先用此法，统历之
诸法也。以通法进统法，得七十二万，气朔之下，收分
必尽，谓之“全率。”以通法进全率，得七千二百万，谓之
“大率”，而《元纪》生焉。元者，岁月日时皆甲子，日月五星
合在子，当盈缩先后之中，所谓七政齐矣。古者植圭
于阳城，以其近洛也，盖尚慊其中，乃在洛之东偏。开
元十二年，遣使天下候影，南距林邑，北距横野，中得
浚仪之岳台，应南北弦，居地之中。大周建国，定都于
汴，树圭置箭，测岳台晷漏，以为中数。晷漏“正，则日之
所至，气之所应，得之矣。日月皆有盈缩，日盈月缩，则
后中而朔；月盈日缩，则先中而朔。自古脁朒之法，率
皆平行之数。入历既有前次，而又衰稍不伦。《皇极旧
术》，则迂回而难用；降及诸历，则疏远而多失。今以月
离脁朒，随历校定，日躔脁朒，临用加减，所得者入离
定日也。一日之中，分为九”限。每限损益，衰稍有伦，脁
朒之法，可谓审矣。赤道者，天之纮带也，其势圜而平，
纪宿度之常数焉。黄道者，日轨也，其半在赤道内，半
在赤道外，去极二十四度，当与赤道近则其势斜；当
与赤道远则其势直；当斜则日行宜迟，当直则日行
宜速，“故二分前后加其度，二至前后减其度。”“九道者，
月轨也，其半在黄道内，半在黄道外，去极远六度。出
黄道谓之正交，入黄道谓之中交。若正交在秋分之
宿，中交在春分之宿，则比黄道益斜。若正交在春分
之宿，中交在秋分之宿，则比黄道反直。若正交、中交
在二至之宿，则其势差斜。故校去二至、二分远近，以
考斜正，乃得加减之数。”自古虽有九道之说，盖亦知
而未详，徒有祖述之文，而无推步之用。今以黄道一
周分为八节，一节之中，分为九道，尽七十二道，而使
日月无所隐其斜正之势焉。九道之法，可谓明矣。星
之行也，近日而疾，远日而迟，去日极远，势尽而留。自
古诸历，分段失实，隆降无准。今日行分尚多，次日便
留，自留而退，惟用平行。仍以入“段行度为入历之数”，
皆非本理，遂至乖戾。今校逐日行分积以为变段，然
后自疾而渐迟，势尽而留，自留而行亦，积微而后多。
别立诸段变历，以推变差，俾诸段变差际会相合，星
之迟疾，可得而知之矣。自古相传，皆谓去交十五度
以下，则日月有蚀。殊不知日月之相掩，与暗虚之所
射，其理有异。今“以日月经度之大小，校去交之远近，
以黄道之斜正，天势之升降，度仰视旁视之分数，则
交亏得其实矣。”臣考前世，无食神首尾之文，近自司
天卜祝小术，不能举其大体，遂为等接之法。盖从假
用，以求径捷，于是乎交有逆行之数。后学者不能详
知，因言历有九曜，以为注历之常式，今并削而去之。
谨以《步日》、步月、步星、“《步发》敛为四篇，合为《历经》一卷，
历十一卷，草三卷，显德三年《七政细行历》一卷，以为
《钦天历》。”昔在帝尧，钦若昊天，陛下考历象日月星辰，
唐尧之道也。天道元远，非微臣之所尽知